Diari Oficial de la Generalitat Valenciana


Sumari del DOGV 5608, del 27-09-2007 (2007/11232)

ORDE de 19 de setembre de 2007, del conseller d'Immigració i Ciutadania, sobre delegació de competències en determinats òrgans de la Conselleria d'Immigració i Ciutadania.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5608

Data del DOGV
:   27-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11760


Data del document
:   19-09-2007

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * delegació de poders
    * competència administrativa
    * administració regional

ORDE de 19 de setembre de 2007, del conseller d'Immigració i Ciutadania, sobre delegació de competències en determinats òrgans de la Conselleria d'Immigració i Ciutadania. [2007/11970]  
Raons d'oportunitat aconsellen realitzar determinades delegacions de competències, amb vista a aconseguir la màxima agilitat i eficàcia administratives.  
Per tant, fent ús de les facultats que em confereixen els articles 37 i 63 de la Llei 5/1983, de 30 de desembre, del Consell  
ORDENE  
Article 1  
Delegar en el sotssecretari d'Immigració i ciutadania, excepte el que disposa l'article 3 d'esta orde, les competències següents:  
a) Resoldre els recursos administratius i la suspensió de l'execució dels actes impugnats, en els termes legalment establits, en les matèries pròpies de la conselleria i que no siguen competència d'altres òrgans.  
b) Tramitar i resoldre els expedients sancionadors i de responsabilitat patrimonial en aquelles matèries que siguen competència de la Sotssecretaria.  
c) Resoldre els expedients sancionadors i de responsabilitat patrimonial de la resta de la conselleria.  
d) Autoritzar i disposar les despeses, corresponents al capítol I, dels servicis de la conselleria, excepte les incidències de nòmina.  
e) L'autorització de despeses, disposició, liquidació de crèdits exigibles i sol·licituds d'ordenació de pagaments, dins dels límits legals i pressupostaris corresponents al seu programa pressupostari, així com la firma dels corresponents documents comptables.  
f) Exercir les facultats ordinàries en matèria de contractació administrativa de la conselleria.  
g) L'aprovació dels expedients de modificació de crèdits que siguen competència d'esta conselleria, segons els límits legals i pressupostaris vigents, així com les propostes d'aprovació d'aquells expedients de modificació de crèdits l'aprovació de les quals corresponga a altres òrgans de la Generalitat.  
h) La formalització de tots els ingressos de la conselleria, inclòs l'ompliment de les fases de definició del dret, reconeixement del mateix i propostes d'ingrés, així com la firma dels documents comptables.  
i) La retenció dels crèdits del sistema de bestretes de les caixes fixes i la competència per a l'aprovació i execució dels crèdits, inclòs el pagament, de la caixa pagadora de la Sotssecretaria que correspondrà a la persona que tinga reconeguda la firma com comptedant.  
j) Exercir la potestat disciplinària en els termes establits en la normativa en matèria de funció pública.  
k) L'autorització al personal al servici de la conselleria per a efectuar viatges a l'estranger.  
l) La facultat d'autoritzar la despesa per la inscripció i assistència als cursos, jornades, conferències i altres activitats formatives del personal de la conselleria, a excepció del que preveu l'article 3. b).  
Article 2  
Delegar en els directors generals de la conselleria d'Immigració i Ciutadania, les competències següents:  
a) L'autorització de despeses, disposició, liquidació de crèdits exigibles i sol·licituds d'ordenació de pagaments dels capítols II, IV, VI VII i VIII, dels seus corresponents programes pressupostaris, així com la firma dels corresponents documents comptables.  
b) La competència per a l'aprovació i execució dels crèdits, inclòs el pagament, de la caixa pagadora de la direcció general correspondrà a les persones que tinguen reconeguda la firma com comptedant.  
c) L'aprovació dels comptes justificatius del programa pressupostari corresponent de la caixa fixa.  
d) Tramitar els expedients sancionadors i de responsabilitat patrimonial en aquelles matèries que siguen competència de cada direcció general.  
Article 3  
Delegar en la Secretaria General Administrativa:  
a) Respecte del personal de tota la conselleria, l'exercici de les competències relatives a la gestió del capítol I quant a incidències en nòmina.  
b) La facultat d'autoritzar la despesa per la inscripció i assistència als cursos, jornades, conferències i altres activitats formatives respecte del personal adscrit a la sotssecretaria.  
c) Quant a la imputació pressupostària dels pagaments del sistema de bestretes de caixa fixa correspondrà la firma de tots els documents comptables que siguen necessaris per a la imputació pressupostària dels pagaments realitzats per part de les habilitacions de pagaments adscrites a la sotssecretaria, així com l'aprovació dels comptes justificatius del programa pressupostari corresponent.  
Article 4  
En cas de vacant, absència o malaltia dels titulars dels òrgans administratius en què es delega l'exercici de les competències de la present orde, les competències delegades s'exerciran automàticament, mentres perdure aquella situació, per l'òrgan immediatament superior establit en el Reglament Orgànic i Funcional de la conselleria.  
DISPOSICIÓ FINAL  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
València, 19 de setembre de 2007  
El conseller d'Immigració i Ciutadania,  
RAFAEL BLASCO CASTANY